Martín Almagro Basch, naixito de Tramacastiella (Sierra d'Albarrazín) o 17 d'abril de 1911 y muerto en Madrit (Espanya) o 28 d'agosto de 1984, estió un destacato prehistoriador y arqueologo aragonés, encara que a suya mai yera d'orichen hongaro. Estudeyó en a Universidat de Valencia y dimpués en a Universidat Complutense de Madrit, a on se licenció en Historia en 1932 y en Dreito en 1934, ta dimpués continar a suya formación en os anyos 1930 en Alemanya, tenendo como mayestros a presonalidaz como o paleontologo Hugo Obermaier u l'arqueologo Leo Viktor Frobenius.